Case ID: 1182789
Sentence 2: Məhkəmədə təqsirləndirilən şəxs qismində dindirilmiş Təqsirləndirilən şəxs1 özünü qismən təqsirli bilərək ifadəsində göstərdi ki, 13 may 2019-cu il tarixdə səhər saatlarında ünvan 1 ünvanda yerləşən Respublika Dəri-Zöhrəvi Dispanserinə analiz verməyə getmiş, analiz verəndən sonra cavabı günortadan sonra veriləcəyi ona bildirilmiş, buna görə də o, oradan çıxıb işlərinin dalınca getmiş, həmin gün, saat 16:00 radələrində işlədiyi «rentakar»a məxsus «Dodge Challenger» markalı, **-PH-*** dövlət qeydiyyat nişanlı avtomobillə yenidən Respublika Dəri-Zöhrəvi Dispanserin binasının qarşısına qayıtmış, avtomobili dispanserin qarşısında park etmək üçün yer axtarmağa başlayanda yolun sağ və sol hissəsində avtomobillərin dayandığını, yolun sağ tərəfində bir avtomobillik yer olduğunu, lakin həmin yerin yanında, yolun ikinci hissəsində «Renault Megane» markalı,**-SX-*** dövlət qeydiyyat nişanlı avtomobilin dayandığını görmüş, bundan sonra boş olan yerə avtomobilini park edə bilməsi üçün həmin avtomobilin sürücüsündən avtomobili irəli sürməsini xahiş etmək qərarına gəlmiş, buna görə də idarə etdiyi avtomobili həmin avtomobilin arxasında saxlamış və avtomobildən enib «Renault Megane» markalı avtomobilin sürücüsünə yaxınlaşmış, həmin zaman avtomobildə olan sürücü, əvvəllər tanımadığı, sonradan ona məlum olan Zərərçəkmiş şəxs avtomobildə tək olmuş, o, Nicata yaxınlaşıb mədəni formada ondan avtomobili bir qədər irəli idarə etməsini və boş olan yerə avtomobilini park etmək istədiyini bildirmişdir.